kardosdrur/scandi-wiki huggingface dataset:
Sygeplejer

En sygeplejer eller plejer var uddannet til at tage sig af den grundlæggende sundhed og sygepleje til patienter på sygehuse, eller til beboere på plejehjem. 

Stillingen blev officielt afskaffet i 1991 med oprettelsen af social- og sundhedsuddannelserne. Mange sygeplejere efteruddannede sig i den forbindelse til social- og sundhedshjælpere eller social- og sundhedsassistenter, omend der stadig findes sygeplejere på sygehuse og plejehjem. 

Betegnelsen sygeplejer er ikke synonymt med en mandlig sygeplejerske, fordi der er tale om to forskellige uddannelser. Begge uddannelser er uafhængige af kønnet.

Se også 
Nedenstående artikler beskriver beslægtede uddannelser:
 Social- og sundhedshjælper
 Social- og sundhedsassistent
 Sygeplejerske

Referencer 

Stillingsbetegnelser inden for sundhed
Sygepleje
John Chard

Oberst John Rouse Merriott Chard (21. december 1847 – 1. november 1897) var en britisk officer, der vandt Victoria-korset for sin rolle i slaget ved Rorke's Drift, under Zulukrigen i 1879.

Chard blev født i Boxhill nær Plymouth. Han kom i Royal Engineers i 1868, og tjente i Bermuda og på Malta, før han blev sendt til Sydafrika. Som løjtnant havde han kommandoen over forsyningsdepotet ved Rorke's Drift, da det blev angrebet af zuluer 22. januar 1879. Efter slaget blev han forfremmet til kaptajn, og senere major.

Chards mod bliver i dag stadig mindet med John Chard Medallien i den sydafrikanske hær.

Fra 1892 til 1896 kommanderede Chard Royal Engineers tropper i Singapore, som oberstløjtnant. I 1897 blev han oberst, men døde af kræft i tungen inden han ankom til sin nye postering i Perth i Skotland.

Skuespilleren Stanley Baker spillede John Chard i filmen Zulu fra 1964.

Eksterne henvisninger 

Personer fra England
Officerer fra Storbritannien
Personer i Zulukrigen
Personer døde af kræft
Jamaica, Land We Love

Jamaica, Land We Love er Jamaicas nationalhymne. Teksten er af Hugh Sherlock, musikken af Robert Lightbourne og arrangementet er af Mapletoft Poulie.

Tekst 

Jamaica, land we love:

Eternal Father, Bless our Land, 
Guard (guide) us with thy mighty hand, 
Keep us free from evil powers, 
Be our light through countless hours, 
To our leaders, great defender, 
Grant true wisdom from above, 
Justice, truth be ours forever, 
Jamaica, land we love, 
Jamaica, Jamaica, Jamaica, 
land we love 

Teach us true respect for all, 
Stir response to duty's call, 
Strengthen us the weak to cherish, 
Give us vision lest we perish, 
Knowledge send us Heavenly Father, 
Grant true wisdom from above, 
Justice, truth be ours forever, 
Jamaica, land we love, 
Jamaica, Jamaica, Jamaica, 
land we love 

Oversat til dansk:

Evige Fader, Velsign vort land, 
Guide med din mægtige hånd, 
Hold os væk fra onde kræfter, 
Vær’ vores lys gennem utallige timer,
Til vor ledere, store beskyttere, 
Giv os sand visdom fra oven, 
Retfærdighed, Sandhed 
vil være vores for altid, 
Jamaica, landet vi elsker, 
Jamaica, Jamaica, Jamaica, 
landet vi elsker. 

Lær’ os at respektere alt, 
Lad os svare når pligten kalder, 
Styrk os svage, 
Give os syn så vi ikke omkommer, 
Giv os viden himmelske fader, 
Giv os sand visdom fra oven, 
Retfærdighed, Sandhed 
vil være vores for altid, 
Jamaica, landet vi elsker, 
Jamaica, Jamaica, Jamaica,
landet vi elsker.

Nationalsange
Land We Love
High voltage

High Voltage er den engelske frase for højspænding, det har flere betydninger:
 Høj elektrisk spænding
 High Voltage (album) – et AC/DC-album
 High Voltage (International) – et AC/DC-album , international udgave
Gavnø Slot

Gavnø Slot (eller Gavnø på øen af samme navn) ligger i Karrebæk Fjord sydvest for Næstved. Gården nævnes første gang i Valdemar 2.'s privilegium for Sankt Peders Kloster i Næstved af 1205. Den ligger på Gavnø i Vejlø Sogn i Næstved Kommune. Hovedbygningen er opført i 1402-1408, udbygget i 1584-1663-1682 og ombygget til det nuværende rokokoslot i 1755-1758. Parken er på 8 hektar.

Gavnø Gods er på 2.300 hektar med Vejløgård, Tinghøjgård og Sofusminde.

Gavnø Slot har sit eget slotsbryggeri, der er Danmarks eneste, og som har til huse i en af baroniets bygninger.

I 2014 optrådte det Kongelige Teaters Verdensballet på slottet.

Ejere af Gavnø 
 (1205-1231) Sankt. Peders Kloster
 (1231-1330) Kronen
 (1330-1340) Marqvard von Stove
 (1340-1375) Hans Lykke
 (1375-1402) William Steeg
 (1402-1536) Sankt. Agnete Nonnekloster
 (1536-1583) Kronen
 (1583-1605) Hans Lindenov
 (1605-1634) Holger Lindenov
 (1634-1642) Hans Lindenov
 (1642-1653) Henrik Lindenov
 (1653-1657) Sidsel Lunge, gift Lindenov
 (1657-1663) Jacob Hansen Lindenov
 (1663-1667) Niels Trolle
 (1667-1682) Helle Rosenkrantz, gift Trolle
 (1682-1702) Knud Thott
 (1702-1703) Ursula Marie Putbus, gift Thott
 (1703-1716) Jytte Dorthe Thott, gift Gjøe (Gøye) / Sophie Thott / Anna Hedevig Thott, gift Brahe
 (1716-1730) Sophie Thott / Anna Hedevig Thott, gift Brahe
 (1730-1736) Anna Hedevig Thott, gift Brahe
 (1736-1737) Birgitte Skeel gift Krabbe
 (1737) Iver Rosenkrantz / Birgitte Restorff / Otto Thott
 (1737-1785) Otto greve Thott
 (1785-1797) Holger Reedtz-Thott
 (1797-1862) Otto lensbaron Reedtz-Thott
 (1862-1923) Kjeld Thor Tage Otto lensbaron Reedtz-Thott
 (1923-1927) Otto lensbaron Reedtz-Thott
 (1927-1941) Holger Gustav Tage baron Reedtz-Thott
 (1941-1961) Axel Gustav Tage baron Reedtz-Thott
 (1961-) Gavnø Fonden (hovedbygningen)
 (1961-1973) Axel Gustav Tage baron Reedtz-Thott (avlsgården og godset)
 (1973-) Otto Tage Henrik Axel baron Reedtz-Thott (avlsgården og godset)

Kilder 
J. P. Trap: Danmark 5.udgave, Kraks Landbrug

Eksterne henvisninger 

 Gavnø Gods

Herregårde i Næstved Kommune
Fredede slotte og herregårde i Danmark
Herregårde i Præstø Amt
Fredede bygninger, konstruktioner og anlæg i Næstved Kommune
Søren Andersen

Søren Andersen (født 31. januar 1970) er en dansk tidligere professionel fodboldspiller med en lang karriere i dansk, spansk og engelsk fodbold. Han spillede tolv A-landskampe og syv U-21-landskampe.

Referencer

Eksterne henvisninger 

Fodboldspillere fra Danmark
Fodboldspillere fra Odense Boldklub
Fodboldspillere fra Silkeborg IF
Fodboldspillere fra AGF
Fodboldspillere fra AaB
Fodboldspillere fra Bristol City F.C.
Fodboldspillere fra Rayo Vallecano
Fodboldspillere fra UE Lleida
Fodboldspillere fra IFK Norrköping
Fodboldlandsholdsspillere fra Danmark
Deltagere for Danmark ved sommer-OL 1992
Deltagere ved det europæiske mesterskab i fodbold 1996
Michael Hay-Schmidt

Michael Hay-Schmidt (født 13. marts 1976) er dansk fodboldspiller, hvor hans primære position er på midtbanen og sekundært i angrebet. Hans nuværende klub er 2. divisionsklubben Greve Fodbold siden marts 2007.

Den teknisk stærke Michael Hay-Schmidt startede oprindeligt med at spille i serieklubben Egevolden Idræts Clubs fodboldafdeling. Sidenhen blev det til ophold i Hvidovre IF og Boldklubben Frem, før han skiftede til en anden københavnsk klub HIK. Her endte han med at spille i et par sæsoner (blandt andet som anfører) og blev undervejs udtaget til Team Amnesty International holdet i velgørenhedskampen mod FC København den 11. december 2001. Han forlod imidlertidigt delvist topfodbolden i det meste af 2005/2006 sæsonen efter at være blevet sat fysisk tilbage af en kræftsygdom. Efter HIKs store tilgang af nye spillere i vinterpausen 2006/2007 blev Michael Hay-Schmidts kontrakt (udløb 1. januar 2007) med klubben dog ikke forlænget. Han valgte efterfølgende at skifte til Boldklubben Fremad Amager i januar 2007, som belejligt ligger nær hans bopæl ved Sundby Idrætspark. Imidlertidig blev det et kort bekendskab, idet han gik til Greve Fodbold i marts 2007 kort før forårssæsonens start.

Spillerkarriere 
 19xx-19xx: Egevolden IC
 199x-199x: Hvidovre IF
 199x-199x: AC Ballerup
 199x-199x: Boldklubben Frem
 200x-2006: HIK, 1. division og 2. division
 2007-: Greve Fodbold, 0 kampe og 0 mål, 2. division Øst

Noter 

Fodboldspillere fra Danmark
Briana Banks

Briana Banks (født Briana Bany 21. maj 1978 i München, Bavaria, Tyskland) 
er en tyskfødt pornostjerne og model.

Biografi 
Banks blev født i München (Bayern, Tyskland), men flyttede til Storbritannien og senere til USA da hun var syv år gammel. Hun fik amerikansk statsborgerskab da hun var 18. Hun havde forskelligt arbejde før hun gik ind i pornoindustrien; ekspedient i en butik for kunst og håndværk, sekretær og andet. Som 21-årig droppede hun sit job som sikkerhedsaudit, og besvarede en annonce i en avis som eftersøgte modeller.

Briana begyndte sin karriere som nøgenmodel (1999) for en række voksenblade. Hendes første film var University Coeds 18, hvori hun spillede overfor Brandon Iron. I 2000 var Banks med i Max Hardcore's Pure Max 1 hvor hun medvirkede i scener med anal, fisting, cum-swallow og watersports. Hun kom ind i industrien under navnet Mirage, men begyndte at bruge aliasset 'Briana Banks' efter råd fra kollegaen Lita Chase i 2000, efter at have fået den første af to brystimplantater, hvilket forstørrede hendes bryster til 34DD. Hendes første medvirken som 'Briana' var i filmen Decadent Whores 9. Hun har medvirket i Penthouse magasinet som Pet of the Month i juni, 2001 og krediteres som havende de længste ben i industrien (36" inseam). 

Banks har i øjeblikket kontrakt med Vivid Entertainment.

I 2002 fik Banks lavet en actionfigur der lignede hende. Det Los Angeles-baserede firma Cyber F/X brugte laser-scanning til at skabe en præcis computer-model af hendes krop og hoved. Computer-modellen blev derefter brugt af Sota Toys til at lave actionfiguren.

Hun giftede sig med pornostjernen Bobby Vitale i 2003, men på sin MySpace side har hun for nylig skrevet at de ikke længere er sammen.

Briana var medforfatter til bogen How To Have a XXX Sex Life: The Ultimate Vivid Guide fra 2004. I bogen giver hun og kollegaer fra Vivid råd om sex, og fortæller anekdoter fra deres egne sexliv. 

13. oktober 2006 rapporterede WTAE-TV News i Pittsburgh at Banks sagsøgte en sexlegetøjsfabrikant fordi firmaet angiveligt brød en kontrakt. Briana Banks' sagsanlæg påstår at Doc Johnson Enterprises lavede 10 uautoriserede produkter fra disse reproduktioner. Banks påstod at kontrakten foreskrev at firmaet kun ville lave to, og hun søgte derfor mere end $75.000 i erstatning. Doc Johnson Enterprises' advokat har sagt at sagsanlægget er et desperat forsøg fra Banks' sige for at få sit navn i medierne

Priser 
 Penthouse Pet June 2001
 Hot D'Or Cannes 2001 – Best American New Starlet
 AVN's "Best Renting Title of the Year" 2003
 AVN's "Best Selling Title of the Year" 2003

Eksterne henvisninger 

 Interview for Tera Babes
 Interview for LukeFord.com
 Briana Banks Star Profile

Pornomodeller fra Tyskland
Personer fra München
Brugerbetaling

Brugerbetaling er det fænomen, at man som bruger af en given – ofte offentlig – serviceydelse selv betaler en del af eller hele den pågældende ydelse. Brugerbetaling står således i modsætning til en ydelse, der er 'gratis', idet det offentlige finansierer den fuldt via skatten. På andre områder står brugerbetaling i modsætning til reklamefinansiering.

I Danmark er der særligt brugerbetaling på områder som børnepasning (vuggestuer, børnehaver og dagplejere), uddannelse (privatskoler) samt indenfor dele af sundhedssektoren (f.eks. tandlæger, psykologer og kiropraktorer). Der er dog i ingen af disse tilfælde tale om, at brugerne afholder de faktiske omkostninger; brugerbetalingen finansierer kun en vis andel af det offentliges udgifter.

Tilhængere af brugerbetaling fremhæver ofte dens adfærdsregulerende element, mens modstanderne mener, at den har en social slagside, idet alle betaler samme beløb uanset indtægt.

Strukturen for brugerbetaling har været heftigt debatteret i Danmark med jævne mellemrum. Man har blandt andet diskuteret, hvordan det vil påvirke patienternes adfærd, hvis det bliver indført, at man skal betale for et lægebesøg hos sin praktiserende læge. Christian Kronborg, Lektor ved Center for Samfundsøkonomisk Forskning på SDU, har netop publiceret en artikel, hvor han konkluderer, at brugerbetaling rent faktisk påvirker patienters adfærd. Han konkluderer i sit forskningsprojekt , i grove træk,
følgende: Brugerbetaling påvirker patienternes adfærd. Altså at brugerbetaling
vil få patienter til at gå mindre til læge. Denne virkning kan muligvis have
konsekvenser, vil nogen tænke, mens andre vil fokusere på, at virkningen ikke
vil være dramatisk. Et andet synspunkt er, at det ville være fornuftigt i
forhold besparelsen på de offentlige budgetter.

Se også

Referencer 

Offentlig økonomi
Danmarks politik
Mikkel Warming

Mikkel Warming (født 15. maj 1969) er en dansk politiker, der var socialborgmester i Københavns Kommune fra 2005-2013. Han var tidligere medlem af Københavns Borgerrepræsentation for Socialistisk Folkeparti fra 1994 til 1996 og for Enhedslisten fra 1998.

Han var tidligere aktiv i Danske Gymnasieelevers Sammenslutning og har før han blev borgmester arbejdet som medlemssekretær for Enhedslistens folketingsgruppe. 7. januar 2013 meddelte han, at han ikke genopstiller ved kommunalvalget i november samme år. Grundet partiets rotationsregler var han tvunget til at opgive borgmesterposten. 

Han er nevø til Bo Warming, der var en kontroversiel netdebattør og en overgang medlem af Fremskridtspartiet..

Referencer

Eksterne henvisninger 
 Vores By om Mikkel Warming 

Borgmestre i København
Borgmestre fra Enhedslisten
Politikere fra SF
Medlemmer af Københavns Borgerrepræsentation i 1900-tallet
Medlemmer af Københavns Borgerrepræsentation i 2000-tallet
Personer i Kraks Blå Bog
Højrevendte fladfisk

Højrevendte fladfisk (Pleuronectidae) er en familie, som også kaldes flynderfamilien eller Rødspættefamilien. Selvom fiskearterne tilhører familien højrevendte fladfisk, udelukker det ikke at en større procentdel af fiskearten har begge øjne på venstre side.

Familien indeholder mange kendte fisk f.eks.:
 Skrubbe Platichthys flesus
 Rødspætte Pleuronectes platessa
 Hellefisk Reinhardtius hippoglossoides
 Helleflynder Hippoglossus hippoglossus

Kilder/referencer 

Fladfisk
Grevensvænge

Grevensvænge er en lille landsbyhovedgård, som nævnes første gang i 1547. Gården ligger i Rønnebæk Sogn i Næstved Kommune. Hovedbygningen er opført i 1640 og har fået tilbygning i 1888-1889.

Grevensvænge Gods er på 483,4 hektar med Stenlæggergaard, Nyvang, Flinttoftegaard og Korshøjgaard.
Siden 1865 har Grevensvænge været ejet af slægten Wolff-Sneedorff, der også ejer Engelholm Gods.

Grevensvængefundet af figurer fra yngre bronzealder blev fundet ved gården i 1700-tallet.

Ejere af Grevensvænge 

(1547-1559) Christian 3.
(1559-1574) Frederik 2.
(1574-1597) Casper Paslick
(1597-1628) Claus Caspersen Paslick
(1628-1634) Claus Clausen Paslick
(1634-1637) Knud Clausen Paslick
(1637-1644) Pros Mund
(1644-1670) Edel Urne, gift Mund
(1670-1704) Thale Prosdatter Mund, gift Steensen
(1704-1707) Sophie Amalie Joachimsdatter Steensen, gift (1) von Lehsten (2) Landorph
(1707-1712) J.C. Steensen
(1712-1725) Forskellige ejere
(1725-1737) Johan Thomasøn Neergaard (levede 1673-1737)
(1737-1740) Johan Thomasøn Neergaards dødsbo
(1740-1742) Thomas Johan Neergaard (levede 1704-1742), søn til ovenstående
(1742-1752) V.C. Gjøring
(1752-1767) J. Wederkinck
(1767-1768) Johan Gottfried Becker
(1768) Gregorius Thomsen
(1768-1785) Rudolph Buchhave
(1785-1793) Knud Lind
(1793-1826) Christian Grønbech
(1826-1840) Sophie Christine Kaas
(1840-1865) F.P. Engberg
(1865-1866) Benjamin Larsen Wolff
(1866-1875) Enkefru Sneedorff, gift Wolff
(1875-1931) Gerner Benjaminsen Wolff-Sneedorff
(1931-1953) Knud Gernersen Wolff-Sneedorff (også Engelholm Gods)
(1953-1985) Erik Knudsen Wolff-Sneedorff
(1985-2006) Erik Knudsen Wolff-Sneedorff / Henrik Eriksen Wolff-Sneedorff
(2006-2007) Erik Knudsen Wolff-Sneedorffs dødsbo / Henrik Eriksen Wolff-Sneedorff
(2007- ) Henrik Eriksen Wolff-Sneedorff (fætter til Gerner d.y. på Engelholm)

Kilder 
 J. P. Trap: Danmark 5. udgave, Kraks Landbrug
 https://www.danskeherregaarde.dk/nutid/grevensvaenge

Referencer 

Herregårde i Næstved Kommune
Herregårde i Præstø Amt
Godser i Danmark
Tuse

Tuse er en lille by på Nordvestsjælland med , beliggende i Tuse Sogn tæt ved den større naboby Holbæk. Byen ligger i Holbæk Kommune og hører til Region Sjælland. Størstedelen af Tuse består af parcel- og typehuse.

Byen har en relativt stor lokalhistorisk betydning, ved fra gammel tid at kontrollere handelen mellem Holbæk Fjord og området længere oppe ad Tuse Å. Byen har således lagt navn til det hedengangne Tuse Herred og Tuse Næs.

Kilder 

Byer i Holbæk Kommune
Tempelkrogen

Tempelkrogen er den sydligste del af Isefjorden  Tempelkrogen strækker sig over i alt cirka 5 kilometer, og starter syd for Arnakke mellem Holbæk og Tølløse og går op til Munkholm (Isefjorden) og Munkholmbroen i nord. Ved nordenden,  på vestsiden ligger herregården Eriksholm. Der ligger flere små holme i Tempelkrog, f.eks. Langholm, Marsvineholme og Koholm. 

De nordvestlige bredder er en del af naturfredningen Eriksholms skovkyster, mens de sydlige og østlige kystområder er del af fredningen Ryegård Gods og omegn 

Navnet stammer fra, at en lille katolsk menighed, der tidligere havde haft et kloster på Munkholm, forsøgte at overleve reformationen og etablerede en trækirke, ”Templet” syd for Eriksholm. Da Roskildebispen fik kendskab til dette, lod han Templet nedbrænde. Stedet gav dog navn til Tempelkrogen. 

Der blev tidligere drevet færgefart fra Munkholm til til Langtved i Hornsherred, men denne blev i 1951 erstattet af Munkholmbroen.

Kilder og henvisninger

 Kort på miljoegis.mim.dk

Isefjorden
Fredede arealer i Danmark
Lokaliteter i Holbæk Kommune
Lokaliteter i Lejre Kommune
Arnakke (by)

Arnakke er en landsby på Nordvestsjælland med , beliggende i Ågerup Sogn, cirka 5 kilometer sydøst for Holbæk og 2 km øst for Vipperød. Arnakke ligger i Holbæk Kommune og tilhører Region Sjælland.

Fra landsbyen er der udsigt over Tempelkrogen, den inderste og sydligste del af Isefjorden, der tidligere har været karakteriseret som et fiskerigt farvand, hvorfra omegnens beboere kunne supplere indtægterne fra landbruget.

Arnakke er en gammel landsby, der indtil starten af 1970'erne blot bestod af 10-15 husstande, hvorefter der foregik en række udstykninger af byggegrunde. Størstedelen af indbyggerne bor i dag villaer og parcelhuse på den tidligere Arnakkegårds jorder.

Indtil 1997 havde landsbyen en brugsforening.

Ordets betydning 
Arnakke er et gammelt lokalnavn, der knytter sig til et område, der har været beboet siden stenalderen . Det nævnes første gang i 1171, hvor det hed Arenacks. Siden 1371 er det stavet "Arnakke". Navnet betyder "ørnehoved". Ar er gammelnordisk for ørn- og nakke er det ord vi bruger den dag i dag,og formentlig hentyder til den bakke, som hæver sig over den lille havn op mod landsbyen. Man kan forestille sig, at ørnene svævede over fjorden i gammel tid og det kan man stadig se, hvis man er heldig. Det er ikke ualmindeligt at havørnene kommer på besøg og flyver højt i luften over Arnakke.

Kilder 

Byer i Holbæk Kommune
Rønnebæksholm

Rønnebæksholm er en gammel hovedgård, som nævnes første gang i 1321. Gården ligger i Rønnebæk Sogn i Næstved Kommune. Hovedbygningen er opført i 1734 og ombygget i 1841, 1889 og 1890.

Rønnebæksholm Gods er på 230,5 hektar. Bygningen bruges som kunsthal.

Ejere af Rønnebæksholm 

 (1315-1321) Jens Tuesen Due-Glob
 (1321-1350) Cort Moltke
 (1350-1399) Fikke Moltke
 (1399-1571) Kronen
 (1571-1597) Casper Paslick
 (1597-1628) Frederik Caspersen Paslick
 (1628-1634) Claus Clausen Paslick
 (1634-1646) Knud Clausen Paslick
 (1646-1653) Edel Johansdatter Urne gift Mund
 (1653-1723) Niels Mund
 (1723-1727) Dorothea Frandsdatter Rantzau gift Mund
 (1727) Johan Rantzau Mund
 (1727) Niels Vind
 (1727-1750) Christopher Tage
 (1750-1753) Jens Müller
 (1753-1755) Barbara Marie Munthe gift (1) Müller (2) Waltersdorff
 (1755-1761) Carl Juel
 (1761-1763) Peder Collet
 (1763-1764) Enkefru Collet
 (1764-1777) Johan Collet
 (1777-1781) Magnus Beringschiold
 (1781-1783) Marie Christine von Cappelen gift Beringschiold
 (1783-1798) Ditlev Beringschiold-Wedelsparre
 (1798-1820) Joachim Moltke
 (1820-1830) Ellen Cathrine Kristine Bruun de Neergaard gift Moltke
 (1830-1840) Thomas Ludvig Grüner
 (1840-1841) Harald Toft
 (1841-1851) Ane Marie Elise Carlsen gift (1) Toft (2) N.F.S. Grundtvig
 (1851-1854) Haralda Judithe Johanne Margrethe Haraldsdatter Toft gift Collet
 (1854-1869) Hans Rasmussen Carlsen
 (1869-1896) Peter Ferdinand Collet
 (1896-1942) Holger Peter Harald Collet
 (1942-1945) Palæmona von Geijer gift Collet
 (1945-1966) Carl Frederik Collet
 (1966-1998) Keld Riff Andersen (kun hovedbygningen)
 (1966-1975) Carl Frederik Collet (jorden og avlsgård)
 (1975-1985) Enkefru Else Collet (jorden og avlsgård)
 (1985-1994) Peter Collet (jorden og avlsgård)
 (1994-1998) Næstved Kommune (jorden og avlsgård)
 (1998-) Næstved Kommune (hovedbygningen, jorden og avlsgård)

Rønnebæksholm trinbræt 
Byen Rønnebæk 1 km øst for hovedgården havde trinbræt på Næstved-Præstø-Mern Banen (1900-61). Trinbrættet har også heddet Rønnebæksholm, fordi det foruden den daværende kirkelandsby også betjente hovedgården. Den fik anlagt et sidespor til sukkerroetransporter i 1913, hvor banen blev forlænget fra Præstø til saftstationen i Mern.

Noter

Eksterne kilder/henvisninger 

 J.P. Trap: Danmark 5.udgave, Kraks Landbrug
 Erichsen, John: Rønnebæksholm. En herregård ved Næstved Næstved Kommune 2002 
 Rønnebæksholm: Historien og Grundtvig 

Herregårde i Næstved Kommune
Fredede slotte og herregårde i Danmark
Herregårde i Præstø Amt
Kunsthaller i Danmark
Maria Isabel

María Isabel López Rodríguez (født 4. januar 1995 i Ayamonte, Spanien), kendt under sit artistnavn María Isabel, er en spansk barnesanger og vinder af Junior Eurovision Song Contest 2004. Hun vandt med sangen "Antes Muerta Que Sencilla'"og er den hidtil mest succesfulde deltager af Junior Eurovision Song Contest. Maria Isabel er tilmed også den yngste vinder af JESC nogensinde og vil formentligt altid være det, da reglerne siden er lavet om til, at man skal være 10 år for at deltage, og hun kun var 9 år, blot lidt yngre end tvillingerne, der vandt for Rusland i 2006.

Singleudgivelser 
 2004 – "No me toques las palmas que me conosco"
 2005 – "Número 2"
 2006 – "Capricornio"
 2007 – "Angeles S.A."

Sangere fra Spanien
Junior Eurovision Song Contest-deltagere
Midtsjælland

Midtsjælland er et geografisk område på Sjælland. Området er ikke defineret selvstændigt, men er derimod negativt defineret, ved at adskille sig fra Nordsjælland, Hovedstadsområdet, Nordvestsjælland, Sydvestsjælland, Sydsjælland og Østsjælland.

Området omfatter med sikkerhed byen Ringsted og omegn, mens en række andre byer nævnes i forbindelse med området Midstsjælland, heriblandt Roskilde (der ellers indgår i Hovedstadsområdet), Haslev (der ellers indgår i Sydsjælland), Sorø (Der ellers indgår i Sydvestsjælland) og Køge (der ellers indgår i Østsjælland).

Byer
Følgende byer regnes normalt som en del af Midtsjælland:
 Borup
 Hvalsø
 Jystrup
 Lejre
 Ringsted
 Stenlille
 Store Merløse
 Viby

Følgende byer medregnes undertiden til Midtsjælland:

 Roskilde
 Tølløse
 Haslev
 Sorø

Sjællands geografi
Østsjælland

Østsjælland betegner det område af Danmarks største ø Sjælland, der ligger ud til kysten mod Østersøen/Øresund, startende i nord i Helsingør.  Den sydlige afgrænsning er mere uklar. Én opfattelse af Østsjælland er den nordlige del af det tidligere Præstø Amt, samt områderne primært omkring Køge, Faxe, Stevns og Vallø.

I dag kan definitionen imidlertid også forstås som områderne fra Køge, via Roskilde, Greve og København op til Helsingør. Hermed menes det forhenværende Roskilde Amt, Frederiksborg Amt og Københavns Amt – inklusiv selve København. Midt imellem findes kombinationer af disse definitioner. Når definitionen på Østsjælland er så forholdsvist uklar, skyldes det formentlig, at store dele af området ofte omtales som Hovedstadsområdet, Hovedstadsregionen eller Storkøbenhavn.

Få virksomheder og foreninger har taget navn efter området, men enkelte, som fx Østsjællands Andelsselskab, Østsjællandske Jernbaneselskab, Naturstyrelsen Østsjælland og Østsjællands Museum bruger dog betegnelsen.

Referencer 

Sjællands geografi